จังหวัดน่าน คณะกรรมขับเคลื่อนสร้างความปรองดองสมานฉันท์  ตรวจเยี่ยมประเมินผลการดำเนินงาน หมู่บ้านรักษาศีล 5 ตามยุทธศาสตร์ใช้หลักธรรม ทางพระพุทธศาสนา
ที่วัดพระธาตุแช่แห้งพระอารามหลวง อำเภอภูเพียง จังหวัดน่าน พระเทพรัตนนายก เจ้าคณะจังหวัดลำพูน    เป็นประธานกรรมการพร้อมด้วยคณะกรรมการ ได้ตรวจเยี่ยมการดำเนินงานหมู่บ้านรักษาศีล 5 โดยคณะสงฆ์จังหวัดน่าน ได้กำหนดในพื้นที่บ้านหนองเต่า-แช่แห้งตำบลม่วงตึ๊ดและบ้านฝายแก้วตำบลฝายแก้ว อำเภอภูเพียง จังหวัดน่าน เป็นพื้นที่การประเมินผลการดำเนินงานโครงการสร้างความปรองดองฯ การขับเคลื่อนโครงการสร้างความปรองดองสมานฉันท์ โดยใช้หลักธรรมทางพระพุทธศาสนา เป็นหมู่บ้านรักษาศีล 5” ตามยุทธศาสตร์ที่สำนักงานโครงการฯ ส่วนกลางได้กำหนดไว้ ซึ่งจังหวัดน่านได้ดำเนินการตามขั้นตอนในทุกภาคส่วน ทั้งหมู่บ้านรักษาศีล 5 การส่งเสริมสนับสนุนหน่วยงาน และสถานศึกษา ในการสร้างความปรองดองและสมานฉันท์ รวมถึงการดำเนินการขยายผลโครงการฯ ในด้านเผยแผ่หลักธรรมสู่ประชาชนอย่างกว้างขวางและทั่วถึง พร้อมทั้งรับมอบนโยบายแนวทางปฏิบัติ การดำเนินโครงการหมู่บ้านรักษาศีล 5 ในระยะต่อไป เช่น การจัดกิจกรรมเพื่อขับเคลื่อนโครงการทั้งด้านการรณรงค์ เชิญชวน และประชาสัมพันธ์ ให้ส่วนราชการ พุทธศาสนิกชนทุกภาคส่วน  ร่วมเป็นสมาชิกครอบครัวหมู่บ้านรักษาศีล 5 กิจกรรมการมีส่วนร่วมของพุทธศาสนิกชนในพื้นที่ การวางแนวทางในการปฏิบัติของจังหวัดเพื่อส่งเสริมสนับสนุนกิจกรรมด้านศาสนาอย่างต่อเนื่องในอนาคต

คณะสงฆ์จังหวัดน่าน และนายวิบูรณ์ แววบัณฑิต รองผู้ว่าราชการจังหวัดน่าน หัวหน้าส่วนราชการที่เกี่ยวข้องได้ร่วมตอบข้อซักถาม  นำเสนอข้อมูลในการประเมินโครงการ เพื่อสร้างความปรองดองสมานฉันท์ โดยใช้หลักธรรมทางพระพุทธศาสนา "หมู่บ้านรักษาศีล 5” ของจังหวัดน่าน  พร้อมทั้งนำเสนอผลงานการส่งเสริมการพัฒนาชีวิตตามหลักศีล 5 ผลสัมฤทธิ์ในการส่งเสริมการดำเนินชีวิตตามวิถีวัฒนธรรมเชิงพุทธ อันจะนำไปสู่การสร้างสังคมให้มีแต่ความสุขร่มเย็น  มีความรักความสามัคคี และมีความสุขอย่างยั่งยืน ภายใต้การนำหลักธรรมทางพระพุทธศาสนามาปรับใช้ในการประพฤติปฏิบัติต่อไป
                                

1 กรกฎาคม 2561                                                                                                        สมาน  สุทำแปง/ภาพ/ข่าว